**Molnupiravir (Lagevrio 200mg caps. N40) izsniegšanas kārtība**

1. Medikamentu Molnupiravir (turpmāk tekstā – Medikaments) ordinē prognostiski smagas klīniskās gaitas augsta riska pacientiem ar COVID-19 infekciju agrīnā stadijā stacionārā, tikai saskaņā ar konsilija lēmumu un ievērojot VSIA “Paula Stradiņa klīniskā universitātes slimnīca” (turpmāk – PSKUS) un SIA “Rīgas Austrumu klīniskā universitātes slimnīca (turpmāk – RAKUS) izstrādāto pacienta mērķa grupu definējumu (skatīt 1. pielikumu).
2. Medikamenta uzglabāšanu un izsniegšanu nodrošina PSKUS un RAKUS. Gan PSKUS, gan RAKUS nodrošina pareizu medikamenta uzglabāšanu atbilstoši ražotāja norādījumiem (+15 līdz +25 grādu temperatūrā).
3. Gadījumos, kad Medikaments ir indicēts pacientam kādā no klīniskās universitātes slimnīcām (RAKUS vai PSKUS) vai reģionālās ārstniecības iestādēs (skat. 5.punktu), ārstu konsilijs tiek organizēts konkrētās ārstniecības iestādes ietvaros, paredzot, ka to veido sekojoši ārsti-speciālisti: pacienta ārstējošais ārsts, infektologs, pulmonologs vai intensīvās terapijas ārsts. Ārstējošais ārsts nodrošina ierakstu pacienta medicīniskajā dokumentācijā.

Gadījumos, kad Medikaments ir nepieciešams pacientam citās stacionārās ārstniecības iestādēs:

* 1. Ārstējošais ārsts informē par pacientu, kuram, iespējams, indicēta**Molnupiravir**  terapija, Neatliekamās medicīniskās palīdzības dienesta Specializētās medicīnas centru (turpmāk – SMC);
	2. Ja SMC dežurējošā infektologa konsultācijas laikā tiek noteiktas indikācijas **Molnupiravir**  terapijai, SMC organizē attālināto konsiliju, kurā piedalās pacienta ārstējošais ārsts un vismaz 2 SMC speciālisti. Ārstējošais ārsts nodrošina ierakstu pacienta medicīniskajā dokumentācijā.

\* - Stacionāra pacienti (pacienti ar imūnsupresiju, tostarp – pacienti ar onkoloģiskām saslimšanām, pacienti ar sirds-asinsvadu sistēmas saslimšanām, pacienti ar hroniskām nieru saslimšanām u.c. hroniskām saslimšanām, pacientiem, kuriem veikta transplantācija), kuri stacionārā ir inficējušies ar Covid-19 infekciju un kurus plānots izrakstīt no stacionāra, ir tiesīgi pabeigt terapijas kursu ar medikamentu Lagevrio (Molnupiravir) dzīvesvietā, ja izrakstīšanas brīdī nav saņemts viss terapijas (40 kapsulas) kurss.

1. PSKUS un RAKUS slēgta tipa aptiekas sagatavo Medikamentu izsniegšanai ārstniecības iestādēm saskaņā ar tabulā norādītajiem daudzumiem, lai nodrošinātu Medikamenta pieejamību visos minētajos stacionāros (Medikamenta rezerves):

|  |  |
| --- | --- |
| Medikamenta izsniedzējs - RAKUS | Medikamenta izsniedzējs - PSKUS |
| Reģionālās ārstniecības iestādes | Reģionālās ārstniecības iestādes rezerves (kursi) | Reģionālās ārstniecības iestādes | Reģionālās ārstniecības iestādes rezerves (kursi) |
| 1. SIA "Daugavpils reģionālā slimnīca" | 20 | 1.SIA "Liepājas reģionālā slimnīca"  | 5 |
| 2. SIA "Vidzemes slimnīca" | 10 | 2.SIA "Ziemeļkurzemes reģionālā slimnīca" (Ventspils) | 5 |
| 3. SIA "Jēkabpils reģionālā slimnīca" | 5 | 3.SIA "Jelgavas pilsētas slimnīca" | 10 |
| 4. SIA "Rēzeknes slimnīca" | 10 |  |  |

Ja PSKUS vai RAKUS ir izlietojušas visus savās slēgta tipa aptiekās esošos Medikamenta resursus, tad tās par faktu informē Dienestu, kas veic medikamentu pārdali starp visām 5.punktā minētajām ārstniecības iestādēm, tādējādi nodrošināt medikamentu pieejamību.

1. PSKUS vai RAKUS slēgta tipa aptiekas vadītājs informē konkrētās slimnīcas, kurām ir paredzēts izsniegt Medikamentu attiecīgajā apjomā, par to, ka Medikaments ir sagatavots izsniegšanai un vienosies par datumu un laiku, nosūtot elektronisko vēstuli slimnīcu atbildīgajām amatpersonām saskaņā ar Pielikumu Nr.2. Medikamenta izsniegšana notiek noformējot preču pavadzīmi, ko paraksta PSKUS vai RAKUS aptiekas vadītājs vai viņa vietnieks un attiecīgās slimnīcas pārstāvis (kurjers).
2. Gadījumos, kad ir nepieciešams papildināt Medikamenta rezerves kādā no sarakstā minētajām slimnīcām (5.punkts), attiecīgās slimnīcas kontaktpersona elektroniski sazinās ar:
3. PSKUS aptiekas vadītāju A.Kanapuhinu (andrejs.kanapuhins@stradini.lv; tālr.29527905) un PSKUS aptiekas vadītāja vietnieci L.Lāži (lina.laze@stradini.lv) vai
4. RAKUS aptiekas vadītāju R.Karvonenu, (rolands.karvonens@aslimnica.lv; tālr.29330971),

nosūtot adresātiem elektronisko vēstuli un norādot nepieciešamo Medikamenta daudzumu.

Medikamenta izsniegšana notiek saskaņā ar 6.punktā aprakstīto kārtību.

1. Par Medikamenta transportēšanas un uzglabāšanas atbilstību normatīvo aktu prasībām ir atbildīga ārstniecības iestāde-saņēmējs.
2. Izsniegšanas kārtības pielikumā pievienoti dokumenti:
3. Pielikums Nr.1 - Pacientu mērķa grupas un nozīmēšanas indikācijas;
4. Pielikums Nr.2 – Slimnīcu kontaktpersonu saraksts.